Rozsudok Okresného súdu Liptovský Mikuláš sp. zn. 7P/12/2026 z 18. 5. 2026
Rozsudok Okresného súdu Liptovský Mikuláš z 18. mája 2026, sp. zn. 7P/12/2026, ECLI:SK:OSLM:2026:5626201412.2
Súd: Okresný súd Liptovský Mikuláš
Spisová značka: 7P/12/2026
ECLI: ECLI:SK:OSLM:2026:5626201412.2
Dátum vydania: 18. 5. 2026
Forma: Rozsudok
Oblasť práva: Rodinné právo
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Liptovský Mikuláš 7P/12/2026 5626201412 18. 05. 2026 JUDr. Branislav Klukoš ECLI:SK:OSLM:2026:5626201412.2
ROZSUDOK V MENE SLOVENSKEJ REPUBLIKY Okresný súd Liptovský Mikuláš sudcom JUDr. Branislavom Klukošom vo veci rozvodu navrhovateľky/ manželky: A. B., C. D., nar. XX.XX.XXXX, trvale bytom: E. C. F. XXX, XXX XX G. C., korešpondenčná adresa: E. C. F. XXX, XXX XX G. C., právne zastúpená: Mgr. Monikou Dubskou, advokátkou, so sídlom: Šoltésovej 307/13, 034 01 Ružomberok, proti manželovi: C. B., nar. XX.XX.XXXX, trvale bytom: E. C. XXX, XXX XX G. C., právne zastúpený: advokátska kancelária JUDr. Ladislav Janči, s.r.o., so sídlom Dončova 1451/21, 034 01 Ružomberok, IČO: 36 862 304, spojeného s úpravou výkonu rodičovských práv a povinností k maloletému dieťaťu: H. B., nar. XX.XX.XXXX, na čas po rozvode manželstva, takto rozhodol: Súd manželstvo navrhovateľky A. B., C. D., nar. XX.XX.XXXX a manžela navrhovateľky C. B., nar. XX.XX.XXXX, uzatvorené dňa 05.08.2000 v Rímskokatolíckom kostole Obetovania Pána v Liptovských Revúcach, ktoré je zapísané v knihe manželstiev Matričného úradu Liptovské Revúce vo zväzku X, ročník XXXX, na strane XX, pod por. č. X rozvádza. Súd schvaľuje rodičovskú dohodu uzatvorenú v nasledovnom znení: Maloletý H. B., nar. XX.XX.XXXX sa na čas po rozvode zveruje do výlučnej osobnej starostlivosti otca. Obidvaja rodičia sú oprávnení maloletého H. B., nar. XX.XX.XXXX zastupovať a spravovať jeho majetok. Matka je oprávnená stretávať sa s maloletým H. B., nar. XX.XX.XXXX nasledovne: každý párny kalendárny týždeň od piatka od 15:00 hod., do nedele do 19:00 hod., každý nepárny kalendárny týždeň od stredy od 13:00 hod., do štvrtka do 19:00 hod. nasledujúceho štvrtka. V čase letných prázdnin počnúc dňom 06.07.2026 sú rodičia oprávnení stretávať sa s maloletým H. B., nar. XX.XX.XXXX nasledovne: Matka každý párny kalendárny týždeň od pondelka od 09:00 hod. do pondelka 09:00 hod. nasledujúceho kalendárneho týždňa, otec každý nepárny kalendárny týždeň od pondelka od 09:00 hod., do pondelka 09:00 hod., nasledujúceho kalendárneho týždňa s tým, že rodič, ktorému začne styk s maloletým si tohto prevezme v mieste bydliska druhého rodiča. Obidvaja rodičia sú povinní maloleté dieťa na styk s druhým rodičom riadne pripraviť. Matka sa zaväzuje prispievať na výživu maloletého H. B., nar. XX.XX.XXXX bežným výživným vo výške 130 eur mesačne, a to vždy do každého 15. dňa toho – ktorého mesiaca vopred na účet otca maloletého dieťaťa číslo účtu: IBAN: E. XXXX XXXX XXXX XXXX XXXX počnúc právoplatnosťou rozsudku. Súd konanie o návrhu navrhovateľky na nariadenie neodkladného opatrenia ohľadom maloletého dieťaťa zastavuje.
Žiaden z účastníkov nemá nárok na náhradu trov konania. odôvodnenie: Podľa § 221 písm. a) zákona č. 160/2015 Z. z. Civilný sporový poriadok (ďalej len „CSP“), písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania. Podľa § 2 ods.1 zákona č. 161/2015 Z. z. Civilný mimosporový poriadok (ďalej len „CMP“), na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. Poučenie: Proti rozsudku súdu prvej inštancie možno podať odvolanie v lehote 15 dní odo dňa jeho doručenia na Okresnom súde Liptovský Mikuláš písomne. Podľa § 363 CSP, v odvolaní sa popri všeobecných náležitostiach podania (§ 127 ods.1,2 CSP) - a) ktorému súdu je určené, b) kto ho robí, c) ktorej veci sa týka, d) čo sa ním sleduje, e) podpis, a ak ide o podanie urobené v prebiehajúcom konaní, náležitosťou podania je aj uvedenie spisovej značky tohto konania - uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Podľa § 365 ods.1 CSP, odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. Podľa § 62 ods.1,2 CMP, odvolanie možno odôvodniť aj tým, že súd prvej inštancie nesprávne alebo neúplne zistil skutočný stav veci. Odvolacie dôvody možno meniť a dopĺňať až do rozhodnutia o odvolaní. Ak povinný dobrovoľne nesplní čo mu ukladá vykonateľné rozhodnutie, oprávnený môže podať návrh na uskutočnenie exekúcie podľa zákona č. 233/1995 Z.z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov; ak ide o rozhodnutie vo veciach maloletých detí - rozhodnutia, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, návrh na súdny výkon rozhodnutia. Manžel, ktorý pri uzavretí manželstva prijal priezvisko druhého manžela ako spoločné priezvisko, môže do 3 mesiacov po právoplatnosti rozhodnutia o rozvode manželstva matričnému úradu oznámiť, že prijíma opäť svoje predošlé priezvisko. Po vyhlásení rozsudku sa navrhovateľka cestou svojej právnej zástupkyne, manžel navrhovateľky cestou svojho právneho zástupcu, ako aj zástupkyňa kolízneho opatrovníka vzdali práva podať odvolanie.

Zdroj: KAUZIS.SK – https://www.kauzis.sk/judikatura/r/ECLI:SK:OSLM:2026:5626201412.2 (dáta aktuálne k 12. 11. 2026). Záväzné je znenie zverejnené súdom.




